
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 107 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 108 

Οργάνωση και λειτουργία της Διεθνούς Ακαδημίας 

Ελευθερίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1 του ν. 3113/2003 «Ίδρυση ΔΙΕΘΝΟΥΣ 
ΑΚΑΔΗΜΙΑΣ ΕΛΕΥΘΕΡΙΑΣ και ρύθμιση συναφών θεμά¬ 
των» (ΦΕΚ Α’ 42). β) Του άρθρου 90 του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα »(ΦΕΚ Α’ 98). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών »(ΦΕΚ Β’ 1432). 

3. Το γεγονός ότι από τις διατάξεις του παρόντος 
προκαλείται δαπάνη σε βάρος του κρατικού προϋπο¬ 
λογισμού στην περίπτωση κατά την οποία επιχορηγη¬ 
θεί η Ακαδημία. Η δαπάνη αυτή θα αντιμετωπίζεται με 
εγγραφή σχετικής πίστωσης στον Προϋπολογισμό του 
Υπουργείου Πολιτισμού (Φορέας 21-110 ΚΑΕ. 2500). 

4. Τις υπ’ αριθμ. 20/2006 και 96/2006 γνωμοδοτήσεις 
του Συμβουλίου της Επικράτειας μετά από πρόταση 
του Υφυπουργού Οικονομίας και Οικονομικών και του 
Υπουργού Πολιτισμού, αποφασίζουμε: 

Άρθρο 1 

Μορφή, Επωνυμία, έδρα, σφραγίδα 

1. Η Διεθνής Ακαδημία Ελευθερίας που ιδρύθηκε με 
το άρθρο 1 παρ. 1 του ν. 3113/2003 (Α’ 42) αποτελεί 
Νομικό Πρόσωπο Ιδιωτικού Δικαίου με έδρα το Μεσο¬ 
λόγγι, την Ιερή Πόλη της Ελευθερίας και τελεί υπό την 
εποπτεία του Υπουργού Πολιτισμού (άρθρο 1 παρ. 2 
του ν. 3113/2003). 

2. Η σφραγίδα του είναι στρογγυλή και αναγράφει 
περιμετρικά τις λέξεις « Διεθνής Ακαδημία Ελευθερίας » 
και στο κέντρο της φέρει απεικόνιση της Ελευθερίας. 

Αρθρο 2 
Σκοποί 

Σκοπός της Διεθνούς Ακαδημίας Ελευθερίας είναι: 

1. Η μελέτη και η έρευνα του φαινομένου της Ελευ¬ 
θερίας από θεσμικής, φιλοσοφικής, ιστορικής, ιατρικής, 
επιστημολογικής, κοινωνικής και κάθε άλλης πλευ¬ 
ράς. 


31 Μαίου 2006 

2. Η συνεργασία με Πανεπιστήμια και γενικά με Πνευ¬ 
ματικά Ιδρύματα του εσωτερικού και του εξωτερικού. 

3. Η διοργάνωση συνεδρίων, διαλέξεων, σεμιναρίων 
και πάσης φύσεως επιμορφωτικών εκδηλώσεων για εκ¬ 
παιδευτικούς, μαθητές, φοιτητές, καθώς και για όλους 
τους πολίτες. 

4. Η δραστηριοποίηση σε εκπαιδευτικούς τομείς στα 
πλαίσια της εκπαιδευτικής νομοθεσίας και των σκοπών 
της Διεθνούς Ακαδημίας Ελευθερίας. 

5. Η συνεργασία με φιλοσόφους, επιστήμονες και αν¬ 
θρώπους των γραμμάτων και των τεχνών για την προ¬ 
ώθηση επιμορφωτικών δράσεων και την διεθνή προβολή 
της Ελευθερίας. 

6. Η συνεργασία με διεθνείς Οργανισμούς, καθώς και 
με τους αντίστοιχους φορείς των κρατών-μελών του 
Οργανισμού Ηνωμένων Εθνών (Ο.Η.Ε.). 

7. Η δημιουργία μόνιμου συνεδριακού κέντρου με έμ¬ 
φαση στα συνέδρια που αναφέρονται στην τεράστια 
εξέλιξη της ιατρικής επιστήμης και κυρίως στη βιολογία, 
η οποία συνδέεται με την ελευθερία, την βιοηθική και 
τα ανθρώπινα δικαιώματα. 

8. Η οργάνωση Βιβλιοθήκης και η κατάρτιση βιβλιο¬ 
γραφίας με την συγκέντρωση, καταγραφή και κατάτα¬ 
ξη κατά ενότητες βιβλίων, περιοδικών και γενικά έντυ¬ 
που υλικού, που αναφέρονται στην Ελευθερία κατά το 
πέρασμα των αιώνων. Επίσης η οργάνωση τμημάτων 
φωνοθήκης, φωτογραφιοθήκης, ταινιοθήκης και έργων 
τέχνης, με θέμα την Ελευθερία. Ψηφιοποιημένο όλο 
το παραπάνω αναφερόμενο υλικό θα διατίθεται μέσω 
των σύγχρονων τεχνολογιών της πληροφορικής και των 
τηλεπικοινωνιών (διαδίκτυο, πολυμέσα κ.λ.π.). 

9. Η δημιουργία Διεθνούς Μουσείου Ελευθερίας των 
Λαών, όπου θα αναδεικνύονται οι ιστορικοί τους αγώνες 
για την ελευθερία, σε συνεργασία με κάθε Κράτος. Για 
το μουσειακό υλικό που αναφέρεται στην Ελλάδα δημι- 
ουργούνται δύο τμήματα, από τα οποία το ένα αναφέρε- 
ται στην ιστορία των Ελλήνων και το άλλο στην ιστορία 
της Ιερής Πόλης της Ελευθερίας, του Μεσολογγίου. 

10. Η καθιέρωση Διεθνών Πολιτιστικών και Αθλητικών 
Εκδηλώσεων, τα «Ελευθέρια», μέσω των οποίων θα ανα- 
δεικνύονται οι πολιτιστικές αξίες της Ελευθερίας. 

11. Η καθιέρωση απονομής Διεθνών Βραβείων Ελευθε¬ 
ρίας σε προσωπικότητες της πολιτικής, της φιλοσοφίας, 
της ιστορίας και γενικά των επιστημών, των γραμμάτων 

και των τεχνών, καθώς και σε Πανεπιστήμια, Πνευματικά 
Ιδρύματα και Οργανώσεις, που προωθούν την ιδέα της 
ελευθερίας. 

12. Η χορήγηση υποτροφιών για την προώθηση με¬ 
λετών που αναφέρονται στην ελευθερία, οι οποίες θα 
χορηγούνται με απόφαση της Συγκλήτου. 

13. Η ανέγερση μετά από διεθνή διαγωνισμό αγάλμα¬ 
τος της Ελευθερίας. 

Άρθρο 3 
Μέλη 

1. Μέλη της Διεθνούς Ακαδημίας Ελευθερίας εκλέγο¬ 
νται προσωπικότητες της Φιλοσοφίας, των Επιστημών, 
των Γραμμάτων και των Τεχνών. Τα μέλη της Διεθνούς 
Ακαδημίας Ελευθερίας διακρίνονται σε τακτικά, αντεπι- 
στέλλοντα και επίτιμα και είναι ισόβια. Τα τακτικά μέλη 
της Ακαδημίας αποτελούνται από είκοσι ένα Έλληνες 
και δέκα Αλλοδαπούς. 

2. Τα τακτικά μέλη, με την εξαίρεση των ιδρυτικών 
μελών της Διεθνούς Ακαδημίας Ελευθερίας του άρθρου 
17 του παρόντος, εκλέγονται από την Ολομέλεια. 

3. Τα τακτικά μέλη φέρουν τον τίτλο «Ακαδημαϊκός 
της Διεθνούς Ακαδημίας Ελευθερίας ». Τα αντεπιστέλ- 
λοντα και τα επίτιμα μέλη αντίστοιχα φέρουν τον τίτλο 
«Αντεπιστέλλον μέλος της Διεθνούς Ακαδημίας Ελευ¬ 
θερίας» και «Επίτιμο μέλος της Διεθνούς Ακαδημίας 
Ελευθερίας». 

4. Τα τακτικά μέλη μετέχουν στην Ολομέλεια με 
δικαίωμα ψήφου. Τα αντεπιστέλλοντα και τα επίτιμα 
μετέχουν των συνεδριάσεων της Ολομέλειας χωρίς 
δικαίωμα ψήφου. 

Άρθρο 4 

Όργανα Διοίκησης 

Τα όργανα Διοίκησης της Διεθνούς Ακαδημίας Ελευ¬ 
θερίας είναι η Ολομέλεια και η Σύγκλητος. 

Αρθρο 5 
Ολομέλεια 

1. Η Ολομέλεια είναι το ανώτατο όργανο της Διεθνούς 
Ακαδημίας Ελευθερίας και έχει αρμοδιότητα για όλα 
τα θέματα της λειτουργίας και της δράσης της, πλην 
εκείνων, που δια του παρόντος ανατίθενται στη Σύ¬ 
γκλητο, τον Πρόεδρο, τον Αντιπρόεδρο και τον Γ ενικό 
Γ ραμματέα. 

2. Συνέρχεται ανά εξάμηνο μετά από πρόσκληση της 
Συγκλήτου, η οποία γνωστοποιείται στα μέλη της τρι¬ 
άντα μέρες πριν και σ’ αυτήν μετέχουν όλα τα μέλη 
της Διεθνούς Ακαδημίας Ελευθερίας. Σε κάθε συνε¬ 
δρίαση για την διεξαγωγή των εργασιών, εκλέγεται 
Προεδρείο. 

3. Η Ολομέλεια βρίσκεται σε απαρτία εφόσον είναι 
παρόντα περισσότερα από τα μισό τακτικά της μέλη. 
Εάν δεν επιτευχθεί απαρτία, ορίζεται άλλη ημερομηνία 
σύγκλησης εντός δεκαπέντε η μερών και στην περί¬ 
πτωση αυτή συνεδριάζει έγκυρα οσαδήποτε μέλη και 
αν παρίστανται. 

4. Κάθε πέντε (5) χρόνια η Ολομέλεια διενεργεί αρχαι¬ 
ρεσίες για την εκλογή νέας πενταμελούς Συγκλήτου. Ο 
Πρόεδρος, ο Αντιπρόεδρος και ο Γ ενικός Γ ραμματέας 
εκλέγονται απευθείας από την Ολομέλεια. 


5. Στην τακτική ετήσια σύνοδο της, η Ολομέλεια: 

α) εγκρίνει ή όχι τον απολογισμό του παρελθόντος 
έτους και τον προϋπολογισμό του επόμενου έτους, 
αφού λάβει γνώση των πεπραγμένων της Συγκλήτου 
και απαλλάξει της ευθύνης τα μέλη της. 

β) συζητεί και αποφασίζει για όλα τα θέματα που 
περιλαμβάνονται στην ημερήσια διάταξη. 

6. Οι αποφάσεις της Ολομέλειας λαμβάνονται από την 
πλειοψηφία των παρόντων μελών. 

7. Κάθε μέλος μπορεί να ψηφίζει βάσει εξουσιοδότη¬ 
σης και για ένα ακόμη μέλος, που κωλύεται να παρευ- 
ρεθεί στην Ολομέλεια. 

8. Οι ψηφοφορίες είναι φανερές, εκτός των προσωπι¬ 
κών θεμάτων, της έγκρισης του απολογισμού, της εκλο¬ 
γής τακτικών, αντεπιστελλόντων και επίτιμων μελών και 
της εκλογής των μελών της Συγκλήτου. 

9. Οταν κριθεί σκόπιμο ή αναγκαίο η Σύγκλητος μπο¬ 
ρεί να συγκαλέσει έκτακτη σύνοδο για την συζήτηση 
ειδικώς του προσδιοριζόμενου θέματος Ως προς την 
σύγκληση, απαρτία, συνεδρίαση και λήψη αποφάσεων 
ισχύουν τα προβλεπόμενα για την τακτική σύνοδο.Έκτα¬ 
κτη σύνοδος συγκαλείται ειδικά και στην περίπτωση θα¬ 
νάτου ή παραίτησης του Προέδρου ή του Αντιπροέδρου 
ή του Γ εν. Γ ραμματέα, για την εκλογή νέου. 

10. Για την εκπλήρωση των σκοπών της Διεθνούς Ακα¬ 
δημίας Ελευθερίας η Ολομέλεια δύναται να συνιστά 
Επιτροπές από μέλη της ή μη. Η οργάνωση και λει¬ 
τουργία των Επιτροπών ρυθμίζεται από τον Εσωτερικό 
Κανονισμό της. 

11. Σε περίπτωση θανάτου ή παραίτησης μέλους της 
Ολομέλειας μετά τη συγκρότηση της σε σώμα, η αντι¬ 
κατάσταση του γίνεται από την Ολομέλεια. 

12. Μέλος της Ολομέλειας που απουσιάζει αδικαιολό¬ 
γητα επί τέσσερις συνεχείς συνεδριάσεις της, θεωρείται 
ότι υπέβαλε σιωπηρή παραίτηση και η Ολομέλεια προ¬ 
βαίνει σε αντικατάσταση του. Δεν θεωρείται αδικαιολό¬ 
γητη απουσία η συμμετοχή μέλους με εξουσιοδότηση. 

13. Η ιδιότητα του μέλους της Διεθνούς Ακαδημίας 
Ελευθερίας δεν μεταβιβάζεται και δεν κληρονομείται. 

Αρθρο 6 
Σύγκλητος 

1. Η Διεθνής Ακαδημία Ελευθερίας διοικείται από τη 
Σύγκλητο, η οποία είναι δμελής και αποτελείται από 
τον Πρόεδρο, τον Αντιπρόεδρο, τον Γ ενικό Γ ραμματέα 
και δύο μέλη. 

2. Σε περίπτωση παραίτησης ή θανάτου μέλους της 
Συγκλήτου η αντικατάσταση του γίνεται από τους επι- 
λαχόντες υποψηφίους των αρχαιρεσιών της Ολομέλειας 
με βάση τη σειρά επιτυχίας τους. 

3. Συνεδριάζει νόμιμα εφόσον παρίστανται τουλάχι¬ 
στον τρία μέλη και αποφασίζει με την πλειοψηφία των 
παρόντων μελών της. 

4. Η Σύγκλητος συνεδριάζει τουλάχιστον μία φορά 
το μήνα ή κάθε φορά που ο Πρόεδρος το κρίνει επιβε¬ 
βλημένο ή όταν το ζητήσουν τρία μέλη της εγγράφως 
από τον Πρόεδρο. 

5. Μέλος της Συγκλήτου που απουσιάζει αδικαιολόγη¬ 
τα επί τέσσερις συνεχείς συνεδριάσεις της, θεωρείται 
ότι υπέβαλε σιωπηρή παραίτηση και η αντικατάσταση 
του γίνεται σύμφωνα με τα οριζόμενα στην παράγραφο 
2 του παρόντος. 

Αρθρο 7 

Αρμοδιότητες της Συγκλήτου 

Η Σύγκλητος έχει τις εξής αρμοδιότητες: 

1. Διοικεί την Διεθνή Ακαδημία Ελευθερίας και δια¬ 
χειρίζεται γενικά τις υποθέσεις και την περιουσία της 
σύμφωνα με τον Νόμο, το παρόν Π.Δ. και τον Εσωτερικό 
Κανονισμό και φροντίζει για την επίτευξη των σκοπών 
της. 

2. Συγκαλεί την Ολομέλεια σύμφωνα με τα οριζόμενα 
στο άρθρο 5. 

3. Συντάσσει τον ετήσιο απολογισμό και προϋπολο¬ 
γισμό. 

4. Εκτελεί τις αποφάσεις της Ολομέλειας. 

5. Προσλαμβάνει και απολύει το πόσης φύσεως σχέ¬ 
σεων εργασίας προσωπικό και γενικά ασχολείται με 
θέματα που αφορούν στην λειτουργία και στην δρα¬ 
στηριότητα της Ακαδημίας, εκτός από εκείνα για τα 
οποία είναι αρμόδια η Ολομέλεια. 

6. Ορίζει ένα από τα μέλη της ως αναπληρωτή του 
Γεν. Γραμματέα, στην περίπτωση κωλύματος του. 

7. Συντάσσει τον Εσωτερικό Κανονισμό λειτουργίας 
της, ο οποίος μετά την αποδοχή του από την Ολομέλεια, 
υποβάλλεται προς έγκριση στον Υπουργό Πολιτισμού. 

Αρθρο 8 

Αρμοδιότητες του Προέδρου 

1. Ο Πρόεδρος έχει τις ακόλουθες αρμοδιότητες: 

α) Εκπροσωπεί τη Διεθνή Ακαδημία Ελευθερίας ενώπι¬ 
ον κάθε δικαστικής ή διοικητικής αρχής και στις σχέσεις 
της με άλλα φυσικά ή νομικά πρόσωπα. 

β) Συγκαλεί και διευθύνει τις τακτικές και έκτακτες 
συνεδριάσεις της Συγκλήτου. Οι προσκλήσεις για μεν 
τις τακτικές συνεδριάσεις στέλνονται στα μέλη της 
τουλάχιστον δέκα ημέρες πριν από τη συνεδρίαση, για 
δε τις έκτακτες τουλάχιστον πέντε ημέρες πριν. 

γ) Ευθύνεται για την νομότυπη διεξαγωγή των συζη¬ 
τήσεων της Συγκλήτου. 

δ) Συνυπογράφει με τον Γ εν. Γ ραμματέα τα έγγραφα 
και την ετήσια έκθεση των πεπραγμένων της Συγκλή¬ 
του. 

ε) Καταρτίζει με τη σύμπραξη του Γεν. Γραμματέα 
την ημερήσια διάταξη των θεμάτων που θα συζητη¬ 
θούν στις συνεδριάσεις της Συγκλήτου, την οποία και 
συνυπογράφει. 

Θέμα που δεν περιλαμβάνεται στην ημερήσια διάτα¬ 
ξη, δεν συζητείται, εκτός εάν πρόκειται για επείγουσα 
υπόθεση και σύμφωνη σει γί αυτό η πλειοψηφία των 
παρόντων μελών της. 

στ) Δύναται, όποτε κρίνει σκόπιμο, να αναθέτει την 
εισήγηση ορισμένων θεμάτων σε άλλο μέλος της Συ¬ 
γκλήτου. 

2. Στην περίπτωση απουσίας ή κωλύματος του Προέ¬ 
δρου τον αναπληρώνει στα καθήκοντα του ο Αντιπρόε¬ 
δρος και αυτόν ο Γ ενικός Γ ραμματέας, εκτός των περι¬ 
πτώσεων για τις οποίες ρητώς αναφέρεται η σύμπραξη 
Προέδρου ή Αντιπροέδρου και Γ εν. Γ ραμματέα. 

Αρθρο 9 

Αρμοδιότητες του Γ ενικού Γ ραμματέα 

1. Ο Γ ενικός Γ ραμματέας έχει τις εξής αρμοδιότη¬ 
τες: 


α) Συνυπογράφει με τον Πρόεδρο όλα τα έγγραφα 
που απευθύνονται προς τρίτους. 

Επίσης την ετήσια έκθεση των πεπραγμένων, την 
ημερήσια διάταξη, καθώς και τα πρακτικά των συνε¬ 
δριάσεων της Συγκλήτου. 

β) Επιμελείται της σύνταξης των πρακτικών της Συ¬ 
γκλήτου. 

γ)Έχει την ευθύνη για την τήρηση του μητρώου των 
μελών και των λοιπών τηρούμενων βιβλίων. 

δ) Φροντίζει για την φύλαξη των αρχείων, των βιβλίων 
και της σφραγίδας και ευθύνεται για την καταστροφή 
ή την απώλεια τους. 

ε) Αναπληρώνει τον Πρόεδρο και τον Αντιπρόεδρο σε 
περίπτωση κωλύματος τους. 

στ)Έχει την εποπτεία του Διοικητικού και Οικονομικού 
Τομέα της Διεθνούς Ακαδημίας Ελευθερίας. 

ζ) Εισπράττει τα έσοδα εκδίδοντας και υπογράφοντας 
σχετικές διπλότυπες αποδείξεις. 

η) Ενεργεί τις πληρωμές με βάση εντάλματα πλη¬ 
ρωμής, που έχουν εκδοθεί σύμφωνα με το Νόμο και 
συνυπογράφει από τον Πρόεδρο. 

θ) Καταθέτει τα έσοδα σε ένα από τα πιστωτικά ιδρύ¬ 
ματα, σύμφωνα με το Νόμο, έχοντας την ευχέρεια να 
παρακρατεί από αυτά ένα ποσό, που είναι αναγκαίο 
για την πληρωμή έκτακτων και επειγουσών δαπανών, 
το ύψος του οποίου καθορίζεται με απόφαση της Συ¬ 
γκλήτου. 

ι) Αναλαμβάνει τις καταθέσεις μετά από έγγραφη 
έγκριση του Προέδρου. 

ια) Φροντίζει για την κατάρτιση του ετήσιου Απολο¬ 
γισμού και Προϋπολογισμού, τους οποίους υποβάλλει 
στη Σύγκλητο. 

2. Σε περίπτωση απουσίας ή κωλύματος ο Γενικός 
Γραμματέας αναπληρώνεται από το νόμιμο αναπλη¬ 
ρωτή του. 

Αρθρο 10 
Πόροι 

Πόροι της Διεθνούς Ακαδημίας Ελευθερίας είναι: 

1. Οι επιχορηγήσεις από την Ευρωπαϊκή Ένωση, Κράτη 
και Διεθνείς Οργανισμούς. 

2. Οι χορηγίες από φορείς της Τοπικής Αυτοδιοίκησης 
και Ιδιώτες. 

3. Οι πάσης φύσεως δωρεές, κληρονομιές, κληροδο¬ 
σίες κ.λ.π. που περιέρχονται σ’ αυτήν. 

4. Τα έσοδα από την εκμετάλλευση των πάσης φύ¬ 
σεως πόρων. 

5. Τα έσοδα που προκύπτουν από τηλεοπτικά και 
άλλα δικαιώματα, καθώς και από πωλήσεις εντύπων, 
εκδόσεων και πάσης φύσεως προϊόντων της Διεθνούς 
Ακαδημίας Ελευθερίας. 

6. Τυχόν επιχορηγήσεις από τον κρατικό προϋπολο¬ 
γισμό. 

Αρθρο 11 

Βιβλία και στοιχεία 

Η Διεθνής Ακαδημία Ελευθερίας τηρεί υποχρεωτικά 
τα ακόλουθα βιβλία και στοιχεία: 

1. Βιβλίο πρωτοκόλλου αλληλογραφίας. 

2. Βιβλίο πρακτικών συνεδριάσεων της Συγκλήτου 

3. Βιβλίο πρακτικών συνεδριάσεων της Ολομέλειας 

4. Βιβλίο λογιστικής παρακολούθησης στο οποίο κατα- 
χωρούνται με χρονολογική σειρά και με λογιστική τάξη 
όλα τα έσοδα και τα έξοδα που πραγματοποιούνται 
στη διάρκεια της οικονομικής χρήσης, σύμφωνα με τον 
Κώδικα Φορολογικών Στοιχείων. 

5. Βιβλίο μητρώου μελών. 

6. Βιβλίο μητρώου υποτρόφων, στο οποίο καταχωρού- 
νται τα ονόματα των υποτρόφων, η Σχολή που φοιτούν, 
ο χρόνος και το ποσό της υποτροφίας κάθε υποτρόφου, 
καθώς και τα λοιπά στοιχεία που ορίζονται από τις δι¬ 
ατάξεις του άρθρου 34 του κανονιστικού διατάγματος 
της 18/23 Αυγ. 1941. 

7. Βιβλίο-μητρώο χορήγησης βραβείων και οικονομι¬ 
κών ενισχύσεων. 

8. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από 
τον πρόεδρο και τον Γεν. Γραμματέα. 

9. Εκτός από τα παραπάνω βιβλία και στοιχεία, η 
Σύγκλητος αποφασίζει την τήρηση και άλλων βιβλίων 
και στοιχείων, τα οποία κρίνει ότι είναι απαραίτητα για 
την παρακολούθηση της διαχείρισης της περιουσίας της 
Διεθνούς Ακαδημίας Ελευθερίας και της εκπλήρωσης 
των σκοπών της. 

Άρθρο 12 

Οικονομική Διαχείριση και Έλεγχος 

1. Η οικονομική διαχείριση γίνεται μέσω του Διοικητι¬ 
κού και Οικονομικού Τομέα, όπως ορίζεται στον Εσω¬ 
τερικό Κανονισμό. 

2. Τα εντάλματα πληρωμών υπογράφουν ο Πρόε¬ 
δρος και ο Γεν. Γραμματέας ή οι νόμιμοι αναπληρωτές 
τους. 

3. Ο έλεγχος της οικονομικής διαχείρισης ασκείται 
ετησίως από ορκωτό ελεγκτή του Σώματος Ορκωτών 
Ελεγκτών, σύμφωνα με το π.δ. 226/1992 «Περί συστάσε- 
ως, οργανώσεως και λειτουργίας του Σώματος Ορκω¬ 
τών Ελεγκτών, καθώς και περί των όρων εγγραφής σε 
Ειδικό Μητρώο και ασκήσεως του επαγγέλματος του 
Ορκωτού Ελεγκτή »(ΦΕΚ Α’ 120). 

Άρθρο 13 

Εσωτερικός Κανονισμός 

Ειδικότερα ζητήματα που σχετίζονται με τη διοικητική 
οργάνωση, την οικονομική διαχείριση και την λειτουργία 
της Διεθνούς Ακαδημίας Ελευθερίας για την εκπλήρωση 
των σκοπών της ρυθμίζονται από τον Εσωτερικό Κανο¬ 
νισμό της, που εγκρίνεται με απόφαση του Υπουργού 
Πολιτισμού. 

Άρθρο 14 

Τροποποίηση Οργανισμού 

Το παρόν π.δ. τροποποιείται ή συμπληρώνεται με π.δ., 


σύμφωνα με τις διατάξεις της παραγρ. 4 του άρθρου 1 
του ν. 3113/2003, ύστερα από πρόταση της Συγκλήτου ή 
απόφαση των % των μελών της Ολομέλειας ή σύμφωνα 
με τις εκάστοτε εφαρμοστέες νόμιμες διαδικασίες. 

Άρθρο 15 

Διάλυση Ν.Π.Ι.Δ.- Τύχη της περιουσίας του 

1. Το Νομικό πρόσωπο διαλύεται με Νόμο. 

2. Σε περίπτωση διάλυσης η περιουσία του εκκαθαρί¬ 
ζεται και διατίθεται σύμφωνα με το Νόμο. 

Άρθρο 16 

Μεταβατική Διάταξη 

1. Ως ιδρυτικά μέλη της Διεθνούς Ακαδημίας Ελευθε¬ 
ρίας ορίζονται τα ακόλουθα έντεκα τακτικά μέλη, τα 
οποία είναι κατ’ αλφαβητική σειρά τα εξής: 

ΑΡΒΕΛΕΡ-ΓΛΥΚΑΤΖΗ Ελένη, ΓΙΑΝΝΑΡΑΣ Χρήστος, 
ΓΡΑΜΜΑΤΙΚΑΚΗΣ Γεώργιος, ΘΕΟΔΩΡΑΚΗΣ Μίκης, 
ΚΑΖΑΝΑΣ Γεράσιμος, ΜΑΝΩΛΕΔΑΚΗΣ Γιάννης, ΜΑΡΑ- 
ΓΚΟΠΟΥΛΟΥ Αλίκη, ΠΑΠΑΝΔΡΕΟΥ Κώστας, ΣΕΚΕΡΗΣ 
Κώστας, ΤΣΑΤΣΟΣ Δημήτρης, ΤΣΟΥΚΑΛΑΣ Κώστας. 

2. Εντός μηνός από τη δημοσίευση του παρόντος, ο 
Υπουργός Πολιτισμού συγκαλεί τα ιδρυτικά μέλη σε 
ολομέλεια και εκλέγουν την προσωρινή Σύγκλητο, τον 
Πρόεδρο, τον Αντιπρόεδρο, τον Γ εν. Γ ραμματέα και δύο 
μέλη της, που προέρχονται από τα ιδρυτικά μέλη. 

3. Η προσωρινή Σύγκλητος, συγκαλεί έκτακτη συνεδρί¬ 
αση της Ολομέλειας των ιδρυτικών μελών και παρουσιά¬ 
ζει κατάλογο υποψηφίων για την εκλογή των υπολοίπων 
τακτικών μελών. Στη συνέχεια συγκαλεί πάλι έκτακτη 
συνεδρίαση της Ολομέλειας, όπου εκλέγει τη Σύγκλητο, 
σύμφωνα με το άρθρο 5 του παρόντος. 

4. Σε περίπτωση θανάτου ή παραίτησης ιδρυτικού 
μέλους πριν από τη συγκρότηση της Ολομέλειας, η 
αντικατάσταση του γίνεται με απόφαση του Υπουργού 
Πολιτισμού. 

Αρθρο 17 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Πολιτισμού αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 19 Μα'ΐου 2006 

